****

**Процедурата се осъществява с финансовата подкрепа на**

**Европейския социален фонд**

**BG05M9OP001-2.005-0116-C01 “ Иновативни интегрирани услуги за подкрепена заетост за лица с увреждания”**

**Развитие на предприемачество в определени специфични области, напр. творчески и културни индустрии**

**ФОНДАЦИЯ СВЕТЪТ НА МАРИЯ, София – подкрепена заетост за лица с интелектуални затруднения**

**Резюме на практиката**

Хората с интелектуални затруднения в България са една от най-дискриминираните и изолирани групи в обществото. Мисията на фондация "Светът на Мария" е да подобри качеството на живот на хората с интелектуални затруднения и техните семейства, както и да подпомага личностната им реализация чрез осигуряване на достъп до качествени услуги, развиващо обучение и подходяща трудова заетост.

 "Светът на Мария" е фондация, учредена в обществена полза през февруари 2012 г. в град София от семейството на Мария – млада жена с интелектуално затруднение.

„Ние вярваме, че всеки човек е ценен ресурс на общността и заслужава шанса да развие своя потенциал и да живее с надежда за бъдещето. Хората с увреждания трябва да бъдат свободни и равни с всички останали – свободни да правят своя избор и равни в предоставените възможности да го осъществяват.“

През 2015 г. Министерството на труда и социалната политика награждава проекта „Защитено кафене“ на фондация "Светът на Мария" с първа награда в конкурса "Годишни награди за социални иновации в подкрепа на социалната икономика".

Защитеното кафене предлага кетъринг услуги за различен формат семинари, работни закуски, обеди или вечери, кафе паузи, коктейли, корпоративни партита. Храната се приготвя и поднася от клиентите на Дневния център. Приходите от кетъринг услугите се инвестират в професионално обучение на хора с интелектуални затруднения в кулинарни умения и подкрепа за започване на работа на пазара на труда.

**Постигнати резултати**

Развитие на подкрепена заетост;

Създаване и развитие на Защитено кафене.

Източник: [www.mariasworld.org](http://www.mariasworld.org)

**Проектът се осъществява с финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз**